Vercingetorix

Vercingetorix (;   ;  – 46 SM) ialah seorang raja Gaul dan ketua suku  yang menyatukan orang Gaul dalam pemberontakan menentang pasukan Rom semasa fasa terakhir Perang Galia tetapi akhirnya tewas kepada angkatan Julius Caesar. Beliau dengan rela menyerahkan diri kepada Caesar tetapi dihukum bunuh di Rom.

Vercingetorix ialah anak kepada Celtillus, ketua puak-puak Gaul. Vercingetorix berkuasa selepas dilantik secara rasmi sebagai ketua Arverni di oppidum  pada 52 SM. Beliau segera menubuhkan pakatan dengan puak-puak Gaul yang lain, mengambil alih perintah, menggabungkan semua angkatan dan memimpin mereka semua dalam menjalankan penentangan paling signifikan oleh kaum Celt terhadap kuasa Rom. Beliau memenangi  di mana beribu-ribu orang Rom dan sekutu mereka terbunuh dan legion-legion Rom pun berundur.

Akan tetapi, Caesar telah dapat memanfaatkan perbezaan sesama puak Gaul untuk menundukkan negeri mereka dengan mudah, maka percubaan Vercingetorix untuk menyatukan seluruh Gaul menentang serangan Rom sudah terlambat. Di Pertempuran Alesia, juga pada 52 SM, angkatan Rom mengepung dan mengalahkan bala tentera beliau; demi menyelamatkan anak-anak buahnya seramai yang mungkin, beliau menyerahkan diri kepada orang Rom. Beliau dipenjarakan selama lima tahun; kemudian pada 46 SM, sebagai tanda kemenangan Caesar, beliau dibawa berarak melalui jalan-jalanan di kota Rom, kemudian dibunuh secara dikujut. Vercingetorix terutamanya dikenali melalui  (Komentar mengenai Perang Gallic) yang ditulis oleh Caesar sendiri. Sehingga hari ini, beliau dianggap sebagai wira rakyat di Auvergne, iaitu wilayah asal beliau.

 Nama 
Nama Vercingetorix dalam bahasa Gaul secara literal bermaksud 'raja/pemimpin pahlawan terulung'. Ia terdiri daripada awalan ver- ('di atas'; cf. Irish Kuno for, Wales Kuno/Breton Kuno guor, Cornish gor), -cingeto- ('pahlawan, wira', daripada dasar PIE yang bermaksud 'melangkah, berjalan'; cf. Irish Kuno cinged), dan -rix ('raja'; cf. Celtiberia reiki, Irish Kuno rí, Wales Kuno ri). Plutarch dalam riwayat Caesarnya menerjemahkan nama itu sebagai Vergentorix (Ουεργεντοριξ).Plutarch, Life of Caesar 25; 27. Menurut Florus, beliau "dikurniai dengan nama yang seolah-olah bertujuan untuk mencetuskan ketakutan".Florus, Epitome of Roman History, 1:45.

 Sejarah 

 Konteks 
Setelah dilantik sebagai gabenor wilayah Rom Gallia Narbonensis (kini Provence) pada tahun 58 SM, Julius Caesar terus menakluki puak-puak Gaul dalam beberapa tahun akan datang serta memelihara kuasanya melalui strategi pecah perintah yang teliti. Caesar memanfaatkan fahaman berpuak-puak di kalangan pembesar Gaul dengan mengutamakan golongan bangsawan tertentu berbanding golongan lain secara pemberian sokongan politik dan kenikmatan Rom seperti wain. Cubaan-cubaan memberontak seperti yang dilakukan oleh Ambiorix pada tahun 54 SM, hanya mendapat sokongan tempatan, tetapi Vercingetorix, yang kematian bapanya, Celtillus, setelah dihukum bunuh oleh rakyat senegaranya sendiri kerana cuba menguasai seluruh Gaul, berjaya menyatukan puak-puak Gaul untuk menentang orang Rom dan menggunakan lebih banyak gaya peperangan sezaman.

 Bangsawan Averni 
Pemberontakan yang dipimpin oleh Vercingetorix bermula pada awal tahun 52 SM ketika Caesar sedang menaikkan tentera di wilayah Gallia Cisalpina. Langkah pertama dilakukan oleh puak Carnuti di bawah Cotuatus dan Conetodunus yang menduga bahawa Caesar akan terpaksa menangani pergolakan di Rom berikutan kematian , lalu mereka membantai orang-orang Rom yang menduduki wilayah mereka.

Vercingetorix, seorang bangsawan muda dari kota Gergovia yang diduduki kaum Arverni, menggalakkan anak-anak buahnya untuk menyertai pemberontakan, tetapi beliau dan pengikutnya telah diusir oleh bapa saudara Vercingetorix, Gobanitio, dan seluruh bangsawan kerana khuatir akan menanggung risiko terlalu besar jikalau menentang Caesar. Tanpa berputus asa, Vercingetorix membangunkan tentera dari kalangan orang miskin, mengambil alih pemerintahan Gergovia, lalu dijulang sebagai raja.Julius Caesar, Commentaries on the Gallic War Book VII, sect. 4.

 Pakatan sesama puak 
Vercingetorix menjalin pakatan dengan puak-puak lain, dan dengan itulah beliau menyatukan Gaul atas alasan membebaskan diri dari kekuasaan Rom. Selepas sebulat suara diberi kuasa pemerintahan tertinggi ke atas tentera mereka, beliau menguatkan kuasanya melalui disiplin yang keras dan pengambilan tebusan. Kepimpinan dan penyatuan pada tahap ini tidak pernah berlaku di negeri Gaul dan tidak akan berlaku lagi selama dekad-dekad mendatang.

Vercingetorix mengamalkan dasar berundur ke perkubuan semula jadi, dan menjalankan suatu contoh awal strategi bumi hangus dengan membakar bandar-bandar untuk menghalang legion-legion Rom daripada bergantung hidup pada hasil bumi Gaul. Beliau menghanguskan sebahagian besar tanah yang berarak ke utara bersama bala tenteranya dari Gergovia dalam usaha untuk menyekat Caesar daripada mencapai sumber-sumber dan tempat-tempat selamat di bandar dan kampung di sepanjang kemaraan Caesar ke selatan.

 Pengepungan Avaricum 
Walau bagaimanapun, ibu kota , iaitu pekan  (berhampiran Bourges masa kini), sebuah penempatan Gaul secara langsung di laluan Caesar, telah terhindar. Disebabkan tentangan hebat dari kalangan penduduk tempatan, rupa bumi yang senang dipertahankan, serta pengukuhan buatan manusia yang tampak utuh, Vercingetorix memutuskan untuk tidak memusnahkan dan membakar pekan berkenaan. Membiarkan Avaricum dengan nasibnya, Vercingetorix berkhemah jauh di luar pekan dan menumpukan perhatian pada menyerbu-nyerbu unit-unit Rom yang sedang mara diketuai oleh Caesar dan ketua leftenannya . Walau bagaimanapun, Avaricum dikepung dan akhirnya ditawan oleh orang Rom yang sebaik sahaja sampai.

Selepas itu, sebagai pembalasan atas 25 hari menanggung kelaparan dan mencurahkan titik peluh ke atas usaha pengepungan yang diperlukan untuk menembusi pertahanan Avaricum, tentera Rom menyembelih hampir keseluruhan penduduk, iaitu kira-kira 40,000 orang, dan hanya membiarkan kira-kira 800 orang terselamat.Julius Caesar, Commentaries on the Gallic War vii.

 Pertempuran Gergovia 
Pertempuran besar seterusnya adalah di , ibu kota Arverni. Ketika ini, Vercingetorix dan para pahlawannya menyebabkan Rom kehilangan besar dengan menghancurkan legion-legion dan sekutu-sekutu Caesar. Vercingetorix kemudiannya memutuskan untuk mengekori Caesar tetapi sendiri menanggung kehilangan besar (seperti yang dilakukan oleh Rom dan sekutunya) dalam pertempuran berkuda, lalu beliau berundur dan berpindah ke kubu kuat lain, iaitu .

 Pertempuran Alesia 
Dalam pertempuran Alesia pada September 52 SM, Caesar membina kubu di sekeliling bandar untuk mengepungnya. Walau bagaimanapun, Vercingetorix telah memanggil sekutu-sekutu Gaulnya untuk menyerang tentera Rom yang mengepung. Antaranya ialah tentera Arverni yang diketuai oleh sepupu Vercingetorix, , dan angkatan 10,000 orang  yang diketuai oleh .

Memandangkan lingkaran benteng Rom dikelilingi oleh seluruh Gaul, Caesar membina satu lagi kubu yang menghadap ke luar (kontravalensi) terhadap tentera pengganti yang dijangka sampai, maka terbinanya sebuah kubu berbentuk gelang tebal (donat). Tentera pengganti Gaul tiba tetapi jumlahnya tidak mencukupi, iaitu dianggarkan seramai 80,000 hingga 250,000 orang. Vercingetorix selaku ketua taktikal telah terpisah daripada mereka di bahagian dalam, maka serangan pada awalnya tidak berjaya tanpa bimbingan beliau. Bagaimanapun, serangan itu mendedahkan kelemahan dalam kubu pertahanan musuh, maka angkatan dalam dan luar bergabung dan hampir berjaya menembusinya. Hanya setelah Caesar sendiri mengetuai angkatan simpanan terakhir ke dalam pertempuran, barulah dia berjaya. Ini adalah pertempuran yang menjadi penentu dalam pembentukan Empayar Rom.
kanan|thumb|300x300px| Lukisan Vercingetorix meletakkan senjata di hadapan Julius Caesar (1899) oleh Lionel Royer
Menurut Plutarch, Caes . 27.8-10, Vercingetorix menyerah diri secara dramatik, yang mana beliau menunggang kudanya yang berhias indah keluar dari Alesia dan mengelilingi perkhemahan Caesar sebelum turun di hadapan Caesar, menanggalkan baju zirahnya dan duduk di hadapan kaki lawannya, kemudian kekal di situ sehingga dibawa pergi.Plutarch's Lives; Caes. 27.8-10; Flor. 1.45.26; Dio 40.41.3.  Kisah ini disangkal secara langsung oleh Caesar menerusi De Bell. Gal . 7.89 yang menggambarkan bahawa Vercingetorix menyerah diri dengan bersahaja.Commentaries on the Gallic Wars, Everyman's Edition, 1953 (Trans: John Warrington); Book VII, sect. 89.

 Pemenjaraan dan kematian 
Vercingetorix dipenjarakan di penjara  di Rom selama hampir enam tahun, kemudian diperagakan secara terbuka dalam yang pertama daripada empat tanda kejayaan Caesar pada tahun 46 SM. Beliau dikujut hingga mati dalam sebuah upacara di  sejurus selepas peragaan itu.Dio 40.41.3, 43.19.4 Sebuah plak yang terdapat di Tullianum menunjukkan bahawa dia dipenggal pada 49 SM.

 Legasi 

 Peringatan 
Pada tahun 1865, sebuah patung tugu peringatan Vercingétorix yang diarcakan oleh  di bawah telunjuk arkitek ,Statue of Vercingetorix, Art and Architecture, 2006 didirikan oleh Napoleon III di tapak yang dipercayai pernah terletaknya Alesia. Patung tersebut masih ada, dan terdapat suratan di tapaknya yang ditulis oleh Viollet-le-Duc dan meniru kata-kata terkenal Julius Caesar, berbunyi (dalam bahasa Perancis):

Banyak lagi patung tugu Vercingetorix telah didirikan di Perancis pada abad ke-19, termasuk satu yang dicipta oleh Frédéric Bartholdi di  di Clermont-Ferrand.Dietler, Michael, "Our ancestors the Gauls": archaeology, ethnic nationalism, and the manipulation of Celtic identity in modern Europe (7.3M), American Anthropologist, 1994, 96: 584–605. 

 Asteroid 
Asteroid  yang ditemui oleh , diberi nama sempena beliau. Petikan penamaan rasminya telah diterbitkan oleh  pada 25 September 2018 (  ). 

 Rujukan 

 Sumber primer 

 Julius Caesar, Commentarii de Bello Gallico Buku 7
 Dio Cassius, Sejarah Rom 40:33–41, 43:19
 Plutarch, Kehidupan Caesar 25–27

 Bibliografi 






 Pautan luar 

 Potret Vercingetorix yang dibina semula, berdasarkan sumber sejarah, dalam gaya kontemporari.
 Curchin, Leonard A. <i id="mwAa0">Lingua Gallica</i> (Bahasa Gaulish). Diperoleh pada 23 Januari 2010 daripada Uwaterloo.ca
 , Vercingétorix : le politique, le stratège. Paris : Perrin, 2000, 260 hlm. ISBN 2-262-01691-7 .
Kategori:Tahun lahir tidak diketahui
Kategori:Raja abad pertama SM